CELEX: 32018D1732
Language: fi
Date: 2018-10-30 00:00:00
Title: Komission täytäntöönpanopäätös (EU) 2018/1732, annettu 30 päivänä lokakuuta 2018, Euroopan mannerlaattojen havainnointijärjestelmän perustamisesta eurooppalaisena tutkimusinfrastruktuurikonsortiona (EPOS ERIC) (tiedoksiannettu numerolla C(2018) 7011) (ETA:n kannalta merkityksellinen teksti.)

16.11.2018   
               
               
                  FI
               
               
                  Euroopan unionin virallinen lehti
               
               
                  L 288/10
               
            
         KOMISSION TÄYTÄNTÖÖNPANOPÄÄTÖS (EU) 2018/1732,
         annettu 30 päivänä lokakuuta 2018,
         Euroopan mannerlaattojen havainnointijärjestelmän perustamisesta eurooppalaisena tutkimusinfrastruktuurikonsortiona (EPOS ERIC)
         
            
               (tiedoksiannettu numerolla C(2018) 7011)
            
         
         (Ainoastaan englannin-, hollannin-, italian-, kreikan-, portugalin-, ranskan-, saksan-, slovenian- ja tanskankieliset tekstit ovat todistusvoimaisia)
         (ETA:n kannalta merkityksellinen teksti)
         EUROOPAN KOMISSIO, joka
         ottaa huomioon Euroopan unionin toiminnasta tehdyn sopimuksen,
         ottaa huomioon eurooppalaiseen tutkimusinfrastruktuurikonsortioon (ERIC) sovellettavasta yhteisön oikeudellisesta kehyksestä 25 päivänä kesäkuuta 2009 annetun neuvoston asetuksen (EY) N:o 723/2009 (1) ja erityisesti sen 6 artiklan 1 kohdan a alakohdan,
         sekä katsoo seuraavaa:
         
                     (1)
                  
                  
                     Alankomaat, Belgia, Italia, Norja, Portugali, Ranska, Slovenia, Tanska ja Yhdistynyt kuningaskunta pyysivät komissiota perustamaan Euroopan mannerlaattojen havainnointijärjestelmän eurooppalaisena tutkimusinfrastruktuurikonsortiona (EPOS ERIC). Islanti, Kreikka ja Sveitsi ovat ilmoittaneet päätöksestään osallistua EPOS ERICiin alustavasti tarkkailijoina. Maat ovat sopineet, että Italia on EPOS ERICin isäntäjäsenvaltio.
                  
               
                     (2)
                  
                  
                     Koska Yhdistynyt kuningaskunta on 29 päivänä maaliskuuta 2017 ilmoittanut aikomuksestaan erota unionista, Euroopan unionista tehdyn sopimuksen 50 artiklan nojalla perussopimuksia lakataan soveltamasta Yhdistyneeseen kuningaskuntaan sinä päivänä, jona erosopimus tulee voimaan tai, jollei sopimusta ole, kahden vuoden kuluttua ilmoituksesta, jollei Eurooppa-neuvosto yhteisymmärryksessä Yhdistyneen kuningaskunnan kanssa päätä pidentää tätä määräaikaa. Sen vuoksi ja erosopimuksen määräysten soveltamista rajoittamatta Yhdistynyt kuningaskunta katsotaan tätä täytäntöönpanopäätöstä sovellettaessa asetuksen (EY) N:o 723/2009 2 artiklan b alakohdassa tarkoitetuksi kolmanneksi maaksi.
                  
               
                     (3)
                  
                  
                     Asetus (EY) N:o 723/2009 on sisällytetty Euroopan talousalueesta (ETA) tehtyyn sopimukseen ETA:n sekakomitean päätöksellä N:o 72/2015 (2).
                  
               
                     (4)
                  
                  
                     Komissio on arvioinut hakemuksen asetuksen (EY) N:o 723/2009 5 artiklan 2 kohdan mukaisesti ja katsoo, että se täyttää asetuksessa säädetyt vaatimukset.
                  
               
                     (5)
                  
                  
                     Tässä päätöksessä säädetyt toimenpiteet ovat asetuksen (EY) N:o 723/2009 20 artiklalla perustetun komitean lausunnon mukaiset,
                  
               ON HYVÄKSYNYT TÄMÄN PÄÄTÖKSEN:
         
            1 artikla
            
               1.   Perustetaan Euroopan mannerlaattojen havainnointijärjestelmä eurooppalaisena tutkimusinfrastruktuurikonsortiona (EPOS ERIC).
            
            
               2.   EPOS ERICin perussäännön olennaiset osat esitetään liitteessä.
            
         
         
            2 artikla
            Tämä päätös on osoitettu Belgian kuningaskunnalle, Tanskan kuningaskunnalle, Helleenien tasavallalle, Ranskan tasavallalle, Islannille, Italian tasavallalle, Alankomaiden kuningaskunnalle, Norjan kuningaskunnalle, Portugalin tasavallalle, Slovenian tasavallalle, Sveitsin valaliitolle sekä Ison-Britannian ja Pohjois-Irlannin yhdistyneelle kuningaskunnalle.
         
         
            Tehty Brysselissä 30 päivänä lokakuuta 2018.
            
               
                  Komission puolesta
               
               Carlos MOEDAS
               
                  Komission jäsen
               
            
         
         
            (1)  EUVL L 206, 8.8.2009, s. 1.
         
            (2)  ETA:n sekakomitean päätös N:o 72/2015, annettu 20 päivänä maaliskuuta 2015, yhteistyöstä muilla kuin neljän vapauden alaan kuuluvilla erityisalueilla tehdyn ETA-sopimuksen pöytäkirjan 31 muuttamisesta [2016/755] (EUVL L 129, 19.5.2016, s. 85).
      
      
         
            LIITE
            
               EPOS ERICIN PERUSSÄÄNNÖN OLENNAISET OSAT
            
            Seuraavat EPOS ERICin perussäännön artiklat ja artiklojen kohdat muodostavat asetuksen (EY) N:o 723/2009 6 artiklan 3 kohdassa tarkoitetut perussäännön olennaiset osat.
            1.   Tehtävät ja toimet
            
            (EPOS ERICin perussäännön 3 artikla)
            
                     
                        1.
                     
                     
                        EPOS ERICin päätehtävänä on perustaa Euroopan hajautettu mannerlaattojen havainnointijärjestelmä ja vastata sen toiminnasta sekä tarjota toimiva hallinnointikehys, jolla edistetään aihekohtaisten ydinpalvelujen integrointia ja koordinointia, sekä rakentaa integroidut ydinpalvelut ja vastata niiden hallinnoinnista.
                     
                  
                     
                        2.
                     
                     
                        EPOS ERIC toteuttaa seuraavia toimia:
                        
                                    a)
                                 
                                 
                                    aihekohtaisten ydinpalvelujen tarjoaminen erilaisille EPOSiin osallistuville yhteisöille;
                                 
                              
                                    b)
                                 
                                 
                                    aihekohtaisten ydinpalvelujen koordinoinnin varmistaminen EPOS ERICin sisällä, mukaan lukien oikeudelliset, hallinnolliset ja taloudelliset näkökohdat, sekä teknisen yhteyden varmistaminen integroituihin ydinpalveluihin;
                                 
                              
                                    c)
                                 
                                 
                                    integroitujen ydinpalvelujen kehittäminen yhteentoimivuuden, tiedonhallinnan ja palvelujen saatavuuden mahdollistamiseksi;
                                 
                              
                                    d)
                                 
                                 
                                    EPOSin toteutuksen sovittaminen kansallisiin prioriteetteihin ja strategioihin;
                                 
                              
                                    e)
                                 
                                 
                                    EPOSin integrointi maailmanlaajuiseen tiedeyhteisöön EPOS-palvelujen parantamiseksi;
                                 
                              
                                    f)
                                 
                                 
                                    uuden tutkimusinfrastruktuurin saavutusten täydellisen hyödyntämisen varmistaminen;
                                 
                              
                                    g)
                                 
                                 
                                    koulutuksen, tiedotustoimien ja kansainvälisen yhteistyön edistäminen;
                                 
                              
                                    h)
                                 
                                 
                                    osallistuminen EU-rahoitteisiin hankkeisiin;
                                 
                              
                                    i)
                                 
                                 
                                    muut sen tehtävän täyttämiseksi tarpeelliset toimet.
                                 
                              
                  
                     
                        3.
                     
                     
                        EPOS ERIC suorittaa päätehtäväänsä voittoa tavoittelematta. EPOS ERIC voi harjoittaa rajoitettua taloudellista toimintaa edellyttäen, että tämä toiminta liittyy läheisesti sen päätehtävään eikä vaaranna sen suorittamista.
                     
                  
                     
                        4.
                     
                     
                        EPOS ERICin on kirjattava taloudelliseen toimintaansa liittyvät menot ja tulot erikseen, ja sen on laskutettava markkinahinta tällaisesta toiminnasta tai, jos markkinahintaa ei voida määrittää, täydet kustannukset lisättynä kohtuullisella marginaalilla. Kyseinen toiminta ei kuulu verovapautusten piiriin.
                     
                  2.   EPOS ERICin sääntömääräinen kotipaikka
            
            (EPOS ERICin perussäännön 2 artiklan 3 kohta)
            EPOS ERICin sääntömääräinen kotipaikka on Rooma, Italia.
            3.   Nimi
            
            (EPOS ERICin perussäännön 2 artiklan 1 kohta)
            Perustetaan asetuksen (EY) N:o 723/2009 mukainen eurooppalainen tutkimusinfrastruktuurikonsortio (ERIC) nimeltään Euroopan mannerlaattojen havainnointijärjestelmä, jäljempänä ’EPOS ERIC’.
            4.   Toimiaika
            
            (EPOS ERICin perussäännön 26 artikla)
            EPOS ERIC perustetaan ensin 20 vuoden toimiajaksi. Toimiaikaa voidaan jatkaa kahden kolmasosan enemmistöllä tehdyllä yleiskokouksen päätöksellä.
            5.   Purkaminen
            
            (EPOS ERICin perussäännön 27 artikla)
            
                     
                        1.
                     
                     
                        EPOS ERICin purkamisesta päättää yleiskokous perussäännön 10 artiklan mukaisesti.
                     
                  
                     
                        2.
                     
                     
                        EPOS ERIC ilmoittaa Euroopan komissiolle purkamispäätöksestä ilman aiheetonta viivytystä ja joka tapauksessa viimeistään kymmenen päivän kuluessa päätöksen tekemisestä.
                     
                  
                     
                        3.
                     
                     
                        EPOS ERICin velkojen maksamisen jälkeen jäljellä olevat varat jaetaan jäsenten kesken suhteessa niiden perussäännön 9 artiklan mukaiseen EPOS ERICille suorittamaan kumuloituun vuotuiseen osuuteen.
                     
                  
                     
                        4.
                     
                     
                        EPOS ERIC ilmoittaa komissiolle purkamismenettelyn päättymisestä ilman aiheetonta viivytystä ja joka tapauksessa viimeistään kymmenen päivän kuluessa sen päättymisestä.
                     
                  
                     
                        5.
                     
                     
                        EPOS ERIC lakkaa olemasta päivänä, jona Euroopan komissio julkaisee asiasta ilmoituksen Euroopan unionin virallisessa lehdessä.
                     
                  6.   Vastuut
            
            (EPOS ERICin perussäännön 18 artikla)
            
                     
                        1.
                     
                     
                        EPOS ERIC vastaa veloistaan.
                     
                  
                     
                        2.
                     
                     
                        Jäsenet eivät ole yhteisvastuussa EPOS ERICin veloista. Jäsenten ja pysyvien tarkkailijoiden vastuu EPOS ERICin veloista rajoittuu niiden perussäännön 9 artiklan mukaisiin rahoitusosuuksiin EPOS ERICille.
                     
                  
                     
                        3.
                     
                     
                        EPOS ERIC hankkii tarvittavan vakuutussuojan EPOS ERICin perustamiselle ja toiminnalle ominaisten riskien varalta.
                     
                  7.   Käyttöoikeudet
            
            (EPOS ERICin perussäännön 19 artikla)
            
                     
                        1.
                     
                     
                        EPOS ERICin tietojen käyttöä koskevissa periaatteissa noudatetaan julkisia tietoja koskevia parhaita kansainvälisiä käytäntöjä, kuten Euroopan unionin vahvistamia sääntöjä, ja niissä tunnustetaan tietojen omistajien oikeudet.
                     
                  
                     
                        2.
                     
                     
                        EPOS ERIC helpottaa tutkimusta ja pääsääntöisesti rohkaisee tutkimustiedon, tietotuotteiden, palvelujen ja ohjelmistojen vapaata saatavuutta FAIR-periaatteiden mukaisesti sekä vapaata pääsyä tutkimuslaitoksiin.
                     
                  
                     
                        3.
                     
                     
                        Jos tietojen jakamista ja fyysistä pääsyä koskevissa periaatteissa esiintyy eroja, EPOS ERIC rohkaisee avoimuuden ja jakamisen kulttuuria julkisissa tutkimusyhteisöissä sekä jäsenten ja tarkkailijoiden keskuudessa ja laajemmin. Saannin on perustuttava vapaan saatavuuden periaatteisiin EPOS ERICin täytäntöönpanosäännöissä määriteltyjen kriteerien, menettelyjen ja yksityiskohtaisten sääntöjen mukaisesti.
                     
                  
                     
                        4.
                     
                     
                        Menettelyt ja arviointikriteerit on julkaistava EPOS ERICin verkkosivuilla.
                     
                  8.   Tieteelliset arviointiperiaatteet
            
            (EPOS ERICin perussäännön 20 artikla)
            EPOS ERICin toimia arvioi joka viides vuosi yleiskokouksen nimittämä ja sille raportoiva kansainvälisten huipputason ulkoisten asiantuntijoiden riippumaton paneeli, joka toteuttaa EPOS ERICin toimien tieteellisen arvioinnin.
            9.   Tulosten levittäminen
            
            (EPOS ERICin perussäännön 21 artikla)
            
                     
                        1.
                     
                     
                        EPOS ERIC kannustaa tutkijoita asettamaan tutkimustuloksensa julkisesti saataville EPOS ERICin kautta.
                     
                  
                     
                        2.
                     
                     
                        EPOS ERIC käyttää erilaisia kanavia kohdeyleisöjen saavuttamiseen, mukaan lukien verkkoportaali, uutiskirje, työpajat, osallistuminen konferensseihin, lehdissä julkaistavat artikkelit ja uutismedia.
                     
                  10.   Immateriaalioikeudet
            
            (EPOS ERICin perussäännön 22 artikla)
            
                     
                        1.
                     
                     
                        ”Immateriaalioikeudet” on tulkittava 14 päivänä heinäkuuta 1967 tehdyn Maailman henkisen omaisuuden järjestön perustavan yleissopimuksen 2 artiklan mukaisesti.
                     
                  
                     
                        2.
                     
                     
                        EPOS ERICin datan ja muun EPOS ERICin toimien yhteydessä tuotetun ja kehitetyn tiedon immateriaalioikeudet kuuluvat ne tuottaneelle yhdelle tai useammalle oikeussubjektille tai henkilölle.
                     
                  
                     
                        3.
                     
                     
                        Jäsenten tai niitä edustavien tahojen väliseen immateriaalioikeuksien vaihtoon ja yhdistämiseen sovelletaan yleiskokouksen hyväksymiä täytäntöönpanosääntöjä. Täytäntöönpanosäännöissä vahvistetaan myös vaihdettavien tietojen luottamuksellisuutta koskevat ehdot.
                     
                  
                     
                        4.
                     
                     
                        Yksinomaan EPOS ERICin rahoittamien toimien tuloksena syntyneet immateriaalioikeudet ovat EPOS ERICin omaisuutta.
                     
                  
                     
                        5.
                     
                     
                        EPOS ERIC noudattaa henkilötietojen ja yksityisyyden suojaan sovellettavaa lainsäädäntöä.
                     
                  11.   Työhönotto
            
            (EPOS ERICin perussäännön 23 artikla)
            
                     
                        1.
                     
                     
                        EPOS ERICin työhönoton periaatteita säännellään sen maan lakien mukaisesti, jossa henkilöstö otetaan palvelukseen ja jossa se tavanomaisesti työskentelee.
                     
                  
                     
                        2.
                     
                     
                        EPOS ERICin avoimia työpaikkoja koskevien valintamenettelyjen ja palvelukseenoton on oltava läpinäkyviä ja syrjimättömiä, ja niissä on kunnioitettava yhtäläisiä mahdollisuuksia. Kaikista EPOS ERICin avoimista työpaikoista ilmoitetaan julkisesti.
                     
                  12.   Hankinnat
            
            (EPOS ERICin perussäännön 24 artikla)
            
                     
                        1.
                     
                     
                        EPOS ERIC kohtelee hankintamenettelyihin osallistuvia ehdokkaita ja tarjoajia yhdenvertaisesti ja syrjimättömästi. EPOS ERICin hankinnoissa noudatetaan avoimuuden, syrjimättömyyden ja kilpailun periaatteita. Hankintamenettelyjä ja -kriteereitä koskevat yksityiskohtaiset säännöt esitetään täytäntöönpanosäännöissä.
                     
                  
                     
                        2.
                     
                     
                        Jäsenten ja tarkkailijoiden EPOS ERICin toimintaan liittyvät hankinnat toteutetaan siten, että EPOS ERICin tarpeet, tekniset vaatimukset ja asianomaisten elinten antamat eritelmät otetaan asianmukaisesti huomioon.